Α. Αγκάρρα - ΑοκαιΓᾶ 
ΓΕῚ 19 πΙγ αἱ 1145. 


Κανείς δεν είναι ασφαλής εαν δεν είναι όλοι ασφαλείς. 


Την ίδια ώρα που ο πρόεδρος του ΠΟΥ κάνει έκκληση στις πλούσιες χώρες (στους 
καπιταλιστές ουσιαστικά) να μοιραστούν τα εμβόλια ανάµεσα στις χώρες, να πάψει ο 
ανταγωνισμός της αγοράς να καθορίζει την παραγωγή και διανοµή εµβολίων για να 
υπάρξουν εμβόλια για όλους, σε διάφορες χώρες συμπεριλαμβανομένου και της Κύπρου 
έχουμε ιδιότυπα κινήματα που στο όνοµα της "υγείας" διαδηλώνουν ενάντια στα 
εργαλεία που µας βοηθούν να φτάσουμε γρηγορότερα στο τέλος της πανδηµίας και να 
καλυτερεύσουμε τη δημόσια υγεία. 

Η κυβέρνηση και πάλι τα ρίχνει στους "ανεύθυνους πολίτες", δεν παίρνει καμιά ευθύνη 
για όλο αυτό το σκηνικό, ούτε για τον τρόπο διαχείρισης, ούτε για την διαχρονική αντι- 
επιστημονική συμπεριφορά. Η προσπάθεια δεν είναι να διασφαλίσει την δημόσια υγεία 
αλλά να ανοίξει την οικονομία για να συνεχίσουν απρόσκοπτα οι καπιταλιστές να 
εκμεταλλεύονται την εργασία. Στον φόβο και την άγνοια των ανθρώπων που όµως 
διεσθάνονται ότι η κυβέρνηση δεν έχει την υγεία τους ὡς προτεραιότητα, πατάνε όσοι 
επιτήδειοι στοχευμένα προσπαθούν να χειραγωγήσουν τέτοιο πλήθος για τους δικούς 
τους σκοπούς. 


Ήδη βλέπουμε ένα κοινωνικό αυτοµατισµό του στυλ "έξυπνοι εμβολιασμένοι" έναντι 
των "ηλίθιων ανεμβολιάστων", βλέποντας μάλιστα και προοδευτική μερίδα να 
διερωτάται "που εἰναι ο Αίαντας". Γεγονός που δείχνει ότι η κυβέρνηση σιγά σιγά 
κερδίζει αυτό που θέλει, διχόνοια και ένα πληθυσμό όχι απλά να δέχεται αλλά να 
αναζητά κιόλας περισσότερο αυταρχισμό. Τέτοιος αυταρχισµός που δεν θα 
αποχωρήσει µε το τέλος της πανδηµίας, αφού θα έχει ήδη ριζώσει στην κοινωνία. 


Και έτσι, το ζήτημα της υγείας αναμορφώνεται όπως και το ζήτημα της οικολογίας σε. 
μείζον ζήτημα για τους λαούς. Ο στόχος ενός εργατικού λαικού κινήματος δεν ξεκινά µε 
τυφλή στήριξη στους θεσμούς που έχουν δημιουργήσει το πρόβλημα ούτε µε άρνηση, 
των αλλότριων κινήτρων της εκμεταλλεύτριας τάξης και του κράτους της, αλλά µε 
αποτελεσματική ένταξη του συγκεκριμένου (δημόσια υγεία) στο συνολικό (απαλλαγή 
από τις εκμεταλλευτικές σχέσεις). Μέχρι τότε, η κοινωνία µας θα βλέπει περιστατικά 
όπως τα χτεσινά και θα είναι παράλληλα ολοένα και πιο αδύναμη να αντιπαλέψει 
τυχόν προβοκάτσιες που ρίχνουν περαιτέρω λάδι στη φωτιά. 


ΥΓ. Αλληλεγγύη στους εργαζόμενους στο συγκρότημα ΔΙΑΣ, κανένας εργαζόμενος δεν 
πρέπει να φοβάται για την ζωή του στη δουλειά του. 


